Sazae-san

er en yonkoma manga skrevet og illustrert av Machiko Hasegawa. Den ble først publisert i  22. april 1946. Siden spurte avisen Asahi Shinbun Hasegawa om å tegne serien i denne avisen, hvilket førte til at hun flyttet til Tokyo i 1949. Figurene i serien gjorde det samme som følge. Mangaen tok for seg samtidens situasjoner i Tokyo helt til Hasegawa pensjonerte seg og avsluttet serien 21. februar 1974.

Sazae-san vant den åttende Bungeishunjū-mangaprisen i 1962. En anime til serien sendt på Fuji Television fra oktober 1969, og holder verdensrekorden for lengstgående animerte TV-serie.

Handling 
I begynnelsen var Sazae mer interessert i å være sammen med hesten sin, enn å kle seg ut i kimono og sminke for å tiltrekke seg en potensiell fremtidig ektemann. Sazae var en veldig frigjort kvinne, og handlingen dreide seg ofte om at Sazae sjefet rundt ektemannen hennes - til stor bestyrtelse for naboene hennes, som mente at en mann burde være overhodet i husstanden hans. Senere blir Sazae feminist, og var involvert i en rekke komiske situasjoner angående hennes tilknytning til sin lokale kvinne-gruppe.

Til tross for seriens aktuelle karakter, dreide kjernen av historiene seg ofte rundt den store familie-dynamikken - men ble presentert på en letthjertet, enkel måte. Den siste tegneserien, i 1974, dreide seg om Sazaes lykke over at et egg hun lager til sin manns frokost - som visste seg å inneholde en dobbel eggeplomme. Katsuo bemerker den lykke som de «små tingene» i livet kan bringe. I dagens kultur blir den populære Sazae-san animen ofte sett på som en nostalgisk representasjon av det tradisjonelle japanske samfunnet, fordi den representerer en enklere tid før mange av endringene som ble brakt av moderne teknologi.

Referanser

Eksterne lenker 
 
 Sazae-san (manga) på Anime News Networks encyclopedi
 Sazae-san (anime) på Anime News Networks encyclopedi

Manga
Animeserier
Japanske animerte barneserier
Animerte komiserier
Japanske TV-serier fra 1960-årene
Japanske TV-serier fra 1970-årene
Japanske TV-serier fra 1980-årene
Japanske TV-serier fra 1990-årene
Japanske TV-serier fra 2000-årene
Japanske TV-serier fra 2010-årene
TV-produksjoner på Fuji Television